5 Octomvrie 1908, 


No. 1. 


PUY 


Anul XII. 


RÀ 


fiecare Dumine 


REVISTĂ POPYLA 


că 


în 


Apare; 


ION KALINDERU 


3 
g 
d 
v 
v 
- 
> 
[=] 
A 
Ta 
“I 
o 
o 
ia 


Dulfu 


P. 


Coşbuc 


4G 


N. Nicolaescu 


ăsture! 


N 


T: 
Adamescu 


Gr. Teodossiu 


sti, 


şi Administrajișrtdadorătiniitdeaas No. 9 — Buoure 


> 


Redacţia 


PV VIE) n dintii 
Noua Parfumerie și Droguerie Medicinală 
: TOMA BRĂTULESCU 


București, calea Griviței No. 145 (lângă Gara de Nord). Bucureşti. 


Oferă onor. sale clientele parfumuri din tele mai renumite fabrici fran- 
ceze, ruse, germane și engleze; pudre de orez, depilatoare şi sapone alese, 
briliantine, superbe colorante pentru păr, diferite loțiuni, apă de colonia, da 
lavande, de verveine şi portugal, etc., ape şi pomezi de quinquina parfumate. . 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie și diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea şi cacao în sămânță şi pulbere, 
făină lactată Nestle, culori vegetale, arome şi esențe pentru ligueruri şi li- 
monade, romuri şi cognacuri, esențe pentru conserve alimentare, Sifoane cu 
sari se prepară ape gazoase, alcool şi sistematice mașine pentru spirt dena- 
turat, ape minerale şi diferite săruri pentru băi, cum şi prafuri «Zackerlin», 
carboral, borax, acid boric, uaftalină ieftină, bicarbonat de sodiu, salol şi chi- 
nine, etc. Aniline şi culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară gi 
sârmă pentrn parchete, etc. 

Diferite ierburi alese, rădăcini, scoarțe, frunze, flori şi seminţe pentru cea- 
iuri in şi muștaruri, precum şi telurite uleiuri vegetale și animale, ca: unt 
de. cocos, de in, de ricin şi amigdale şi curat uleiu din ficat de morun pentru 
cura de iearuă, ete. 

Multe specialități farmaceutice române, franceze şi germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so- 
luţiuni, siropuri şi vinuri medicamentoase care, prin rolul ce indeplineso 
unele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi intrebuințate la vindecarea suferinzilor cărora să 
e redea sănătatea, forța şi energia și de a le fi reconstituante ale sistemului 
nervos indepărtăndu-le cu totul anemia și slăbiciunea generală. 

Bogat asortiment de cuuciucărie şi pansamente cum instrumente şi acce- 
sorii de resortul Farmaciei, Obstetricei şi Chirurgiei, Oplicei şi Dentisticei, 
ca : vată şi tiloane, gulhapercha şi niuşamale impermeabile, tuburi de cau- 
ciuc, canule, injectoate și sistematice irigatoare pentru Moaşe şi Lehuse, pompe 
trage-lapte şi biberoane, ploşti şi lighiane de porțelan, specule, aţă de mă: 
tase şi ace, siringi, sonde, aparate iuhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitaare și vaporisatoare, preservalive, Suspensoare, thermometre maxi- 
male cum şi alte utensile şi accesorii de sticlă, aluminiu, platină, faianță gi 
porcelan, ochelari, foarfeci gi cleşti, ete. 

La cerere, expediază în orice parte a Ţărei, contra ramburs, prompt şi òu 
prețurile cele mai ieftine, ori şi ce fel de mărfuri din ădeastă branşă. 


Anul XII. No. 1. 5 Octomvrie 1908. 


a yuru —. 


Albina 


că Populară 


Revistă Encic 


Asensmantul În țară pe al! 6 Abonamanhul in srèin, pa an le' € 
pi > Lai ji 

. » a 6 ina [2 a j un numar 43 bani 

Pentru anunaiuri | iau linia. Misa pubiisitate, 5 bani cuvântul, 


Manusariptaie nepubilnayn ne ard 


SUMARUL: 


lon Kalinderu, ldei precise. — Gr. Teodossiu, Cântecele noastre—//. Cristescu, Seri- 
sori către un înviiţător tânăr (Scrisoarea a 3-a)..—Dr. Lux. Vânătoarea de urşi albi, — Vin 
tilă Brătianu, Ordonanţă şi sfaturi sanitare.—Sofia Nădejde, Indrumarea spre bine a co: 
piilor şi tinerilor. — Ordin pentru trecerea în concediu a contigentelor de sub arme, Cñ- 
rora le vine rândul. — Pr. Ludovic Cosma, Monogralia localităţei Adam Clissi. — £., Tele- 
fanul fără sârmă. — D. Celeor, Biserica Stavropoleos. — V. S. Moga, Lucrările agricole pe 
luna Octomvrie.— Informaţiuni. Din streinătate.—Licitaţiuni. 3 

(lustrațiuni : Cu barca la vânat.— Urs alb împuscat.— Biserica Stavropoleos. 


CP e a 9 0 e m PV O e DV UP o ape ar vo UP o SUD > SU o Å 


IDEI PRECISE 


x deile sunt materialul inteligenței. 

Omul sărace de idei nu poate, nici 
gândi nici cugetă sănătos, pe când eel 
cu idei numeroase și limpezi, cugetă cu 
înlesnire, având inteligenţa mai dezvol- 
tată. 

Idei limpezi putem aveă asupra lucrurilor, de cari 
ne ocupăm cu stăruinţă, cum şi asupra acelora care ni 
se tipăresc în spirit cu mai multă vioiciune. De 
aci vine că cugetarea şi judecata, adică inteligența 
noastră, e mai dezvoltată în specialitatea, în înde- 
letnicirea noastră principală. 

Dar, dezvoltarea aceasta atârnă şi de ideile ge- 
nerale, mai mult sau mai puţin clare, dobândite în 
cursul vieţii. 

Prin urmare, dacă voim să dezvoltăm inteligenţa 
unui copil, unui adult, sau a unui om mare, trebue 
să-i dăm, înainte de toate, idei despre cât mai multe 

lucruri Aceste idei, trebue să fie însă lămurite și 
exacte, căci valoarea lor nu se prețueşte după nu- 
măr, ci după claritate și preciziune. Ideile nume- 
roase dar greșite și întortochiate, mai mult îngre- 
uiază decât servește inteligenţa. 

Un proverb latin exprimă acest adevăr în urmă- 
toarele cuvinte: «non multa, sed multum». 

Dar, ideile nu înfluenţează numai asupra dezvol- 
tării inteligenţii; luate, în înţelesul mai larg al cu- 
vântului, ele au o înrâurire şi asupra sensibilităţi- 
şi voinţii noastre, deșteptând în noi unele sentii 
mente şi tendinţe, cari la rândul lor produc fapte. 
Astfel, faptele bune sau rele ale unui om, trebuesc 
căutate în inteligenţa sa, în ideile de care e stă- 
pâhit. 

Dând o oarecare direcțiune cugetării, putem deci 
până la un punct să deșteptăm în inimă sentimen- 
tele şi ideile, cari le socotim de bune și să îndrep- 
tăm acţiunile semenilor noștri în sensul binelui. Se 
înțelege că aceasta nu atârnă în totdeauna de noi, 
ci admite oarecari limite şi excepţiuni. 

Ideile sănătoase întipărite într'un spirit, au ne- 
cesarmente o înrâurire bună asupra voinţii şi pur- 
tării. A îndreptă noţiunile şi felul greșit de a ju- 
decă al omului, înseamnă a îndreptă purtarea sa, 
a-l duce pe calea cea bună, în sfârşit a-i schimbă 
obiceiurile rele. 

De pildă ţăranii noştri au repulsiune entru multe 
lucruri bune, au superstiţiuni, o mulţime de deprin- 
deri rele. Acestea se pot înlătură nu numai în şcoală, 
ci și în viaţa de toate zilele, prin povăţuirea. lumi- 
narea şi mai ales prin convingerea lor cu exemple. 

Păţrunşi de acest adevăr, şi, înțelegând dela în- 
ceput rolul însemnat ce au de îndeplinit; în special 
preoţii, învățătorii și celelalte persoane culte care 
trăesc la sate, ne-am străduit să răspâădim prin 
revista «Albina» cât mai multe cunoştinţe temei- 
nice și folositoare, 

Nu de mult am început să publicăm și un su- 
pliment intitulat: «Buletinul activității sociale», în 
care se arată, pe deoparte activitatea socială des- 

fășurată de preoți, învăţători și alţii ; iar pe de alta 
se dau îndrumări teoretice și practice tuturor ce- 
lor cari dorese să jertiească o parte din . activita- 
tea lor binelui populaţiunii rurale. 

Pie ca ideile propovăduite de revista «Albina» şi 
noile silinţe ale comitetului, să fie încoronate pe 
viitor şi de mai multă izbândă, spre binele ţără- 
nimii noastre. 

ION KALINDERU 


Cântecele noastre. 
IL. 


Dintre cântecele noastre populară, cel mai frumos şi care-ţi 
merge drept la inimă este doina. 

In doină Românaşul își cântă dorul său, dragostea sa, jalea sa 
nevoile sale. Doina este o plângere duioasă a inimei sale, în ori-ce 
împtejurăre a vieţii. 

Cu doina s'au mângâiat Românii în nevoi şi în necazuri, în 
timpuri bune, ca și în timpuri vitrege pentru ei și pentru ţară, 
din vremurile trecute și până astăzi. 

Doina în Moldova poartă frumosul nume de cântec voinicese, 
fiindcă mai ales voinicii o glăsuese mai cu foc; în Oltenia îi zice 
oltenească; iar în părţile Ardealului îi zice haiducească. 

O frumoasă cântare despre doină o spune Românul în ver- 
surile următoare: 


Doină, doină, cântec dulce, Zilele și nopţile. 

Când te-aud, nu m'aș mai duce. Frunza 'n codru cât învie, 
Doină, doină, viers cu foc, Doina cânt de voinicie. 
Când te-aud, eu stau în loc.. Cade frunza jos în vale, 
Bate vânt de primăvară, Eu cânt doina cea de jale: 
Eu cânt doina pe afară, Doină zic, doină suspin... 
De mă'ngân cu florile Tot cu doina mă mai ţin 
Și privighetorile. Doină ştiu şi doină zic 
Vine iarna viseoloasă, De când eram copil mic. 
Eu cânt doina 'nchis în casă. Doină cânt, doină şoptese.... 
De-mi mai mângâi zilele, Tot cu doina mai trăesc. 


Atât de tare simte sufletul Românului cântecul doinei, adică 
muzica cu cuvintele ei, că stă uimit locului. Ar fi în stare să se 
prefacă într'un stâlp de sare—ca și soţia lui Lot din Bibie—numai 
să tot asculte iubita lui doină. 

El o aseamănă cu mirosul florilor celor gingase și cu cântecul 
privighetoarei. Pe timp de primăvară, când de abia adie vântul, 
or iarna, când crivățul aduce troine'mari de zăpadă şi în ori-ce 
vreme el își cântă cântecul, mângăindu-şi astfel zilele și nopţile. 

Din acest cântec mai iese la iveală cât de mare este dragostea 

şi evlavia poporului pentru doină, care îl mângâie în tot felul 
de necazuri şi de griji ale vieții. 

Atâta loc îi ține lui doina în vieața de toate zilele, că i se pare 
că fără de ea mar puţeă trăi, că mulțumită doinei îşi mai îndul- 
ceşte traiul şi-şi mai lungește vieața. 

In doina aceasta, el face deosebire între cântecul pe care-l 
cântă primăvara: cântecul de vitejie și de voinicie, și între acela 
pe care-l cântă după ce codrul rămâne gol de frunze: cântecul 
de jale. 

In multe din viersurile poporane, întâlnim dorul, pe care îl 
simţim adesea ori în vieaţă, şi pe care Românul îl cântă cu mult 
foe. Iată ce crede Românul despre dor: 


Frunză verde stejărel, 
Cât e omul tinerel, 

Se ţine dorul de el, 

Ca oiţa după miel; 

Dar dacă-mi îmbătrăneșie, 
Dorul se călătoreşte, 

Pe alt tânăr mi-l găsește. 


Acest cântec se poate asemănă cu o hotărire judecătorească, 
pe care şi-a dat-o poporul eu privire la vremea când se leagă 
dorul de capul omului şi când se călătoreşte dela el. 

Deoparte vedem pe omul tânăr, în puterea vârstei, ţinându-se 
dorul de el, cum se ţine oița după miel sau şi almintrelea; și de 
altă parte vedem dorul cum fuge dela omul care a început să 
cărunțească, şi caută spre cei tineri iarăși. 

Dorul a fost mare şugubăţ. El a îndemnat pe Român să-l cânte 
în cuvinte alese, din care să iasă la iveală trainică legătură a 
dorului cu sufletul frământat de dragoste. 

Cât de frumos mai cântă el dorul în următoarea doină: 


Valea sui, dealul cobor, 
Imi trec vieaţa tot cu dor. 
Puiculiţă, floare 'n gură, 
Când te văd în bătătură, 
Imi uit plugu ?n arătură, 
Sapa ’ntiptå 'n curătură 
Şi las boii ca să crească, 
Piugul să se ruginească, 
Şi sapa să putrezească, 
Graiul dulce de muiere 
Varsă ’n suflet mângâere 
Şi dă omului putere 

Ca să facă tot pe vrere, 


Iar alt cântec de dor mai zice: 


De când dorul m'a lovit, 
Minţile mi-a rătăcit; 

De când dorul m'a cuprins, 
Sufletul mi s'a aprins; 

Sui în deal, cobor în vale, 
Şi-mi pierd ziua tot pe cale. 

Poporul din observările ce a făcut, ştie că cel de care dorul 
s'a legat, dacă nu bolește ca de o boală grea, cel puţin se ame- 
teste, ajunge din om neom, şi nu-i mai arde să se apuce de nici 
un lucru. De aceea se spune şi în poezia populară că orice ar face, 
or ce ar drege, cel ctprins de dor își pierde toată ziua pe cale, 
în aşteptarea înplinirii visului ce şi-a făurit. 

Cântecele noastre sunt pline de simţiri alese pentru aceia ce 
ni-s dragi: fie ei copiii pentru părinţi, fie bărbatul pentru ne- 
vastă, lie nevasta pentru bărbat. Legături trainice şi neprefăcute 
leagă pe unul de altul, şi unul este altuia tovarăș nedespărțit şi 
la bine şi la rău. Pentru fericirea unuia celălalt se jertfeşte. 


—Albo,albo dela munte, Eu m-oiu purtà și voiu face, 
Ce-ai pus fesciorul pe frunte, După cum lui „Badea-i place; 
Că ţi-au eşit vorbe multe? Zică lumea ce va zice, 

— Las să iese că nu-mi pasă Ea n'a putea să ne strice 
Inima de dor mi-e arsă, Dragostea să ne-o ridice; 
Că bâdica-i dus de-acasă, Că mă ţine badea bine, 
Să-mi cosească fân cu rouă, Inima lui e la mine, 
Frânge-i s'ar coasa 'n două, Şi-a mea o poartă cu sine. 
Să-vie la alta nouă; Şi amândouă sunt legate 
Să-mi cosească fân, costrele, Cu legături infocate 

Facă-și coasa bucățele, Și-una pentru alia bate. 
Să-vie 'n braţele mele. Is legate cu cuvântul. 

Zică lumea, că-i dau pace, Să le despartă pământul. 


Vedeţi cât de mare este dragostea femeii dela munte pentru 
soţul ei. Inimile lor sunt strâns legate şi numai pământul—care 
înghite toate—ar puteă să le despartă. 

(Va urma). 

Grig. Teodosiu. 


Scrisori către un învăţător tânăr. 


Scrisoarea 3-a. 


Jubile prietene, 


Te cunoşteam de mult și ştiam aproape toate calităţile şi toate 
slăbiciunele tale. Totuşi simţeam că nu te cunosc îndeajuns şi 
doream să te cercetez mai deaproape. Doream să văd cum lu- 
crezi în școala ta; unde nu mai ai pe nimeni să te îndrumoze 
la fiecare pas, unde n'ai cu cine să te mai sfătuești. Şi dorința 
mi s'a împlinit. Săptămâna care am petrecut-o alături de tine, 
urmărindu-te şi în treburile tale dela școală și în cele de-acasă, 
mi-a folosit foarte mult. Acum mi-am format idei mai lămurite 
şi mai adevărate, atât despre persoana ta, cât şi despre toate 
cele, de care te preocupi. Acum pot zice că te cunosc cu mult 
mai temeinic și pot să-ţi vorbesc cu mai mult curaj, ca altă dată. 

Te cunoscusem ca normalist teoretician; acum te-am văzut şi 
ca învăţător prachicani. 

Să nu te ssperii de cuvântul acesta «practicant». 

Căci practicant sunt și eu și practicanți sunt toţi învățătorii 

din lume dacă ţin să fie adevăraţi învăţători. Şi practicanți ră- 
mân, de când încep și până când sfârșesc învăţătoria. 

Vei zice că: practicant ai fost numai în şcoala de aplicaţie. 
Da — adevărate — practică ai făcut şi atunci, dar aceia n'a fost; 
decât un fel de încercare. Atunci erai mas mult un «ucenic». 

Numai acum când stai singur — în fiecare zi — ore întregi în 
societatea copiilor; numai acum când singur legi și deslegi toate— 
poţi zice că eşti practicant. 

Ai băgat de seamă chiar din prima zi a dăscăliei că nu ştiai, 
nu învățase-şi încă multe, foarte multe lucruri ?.. Te vei fi mân. 
gâiat zicându-ţi : «A !.. greutăţile începutului, le trec eu şi pe 
acestea». E adevărat că greutăţile începutului sunt cele mai mari; 
dar te-ai înşelat dacă ţi-ai închipuit că după câtevă săptămâni, 
sau după câtevă luni, nu vei mai aveă greutăţi. Te-ai înșelat. 
Meseria, pe care ţi-ai ales-o este atât de ciudată, are atâtea mii 
de chiţibuşuri, în cât niciodată nu vei puteă să zici că ai învă- 
ţat-o pe deplin. 

Ba... cu cât vor trece lunile şi anii cu atât vei simţi că știi 
mai puţin — cu atât mai mult te vei încredinţă că învăţătura 
meseriei tale nu are sfârșit. 

In fiecare an îţi vor veni alţi copii, alte suflete tinere dornice 
de învăţătură şi fiecare din aceste suflete te va sili să cauţi pen- 
tru el un procedeu nou — fiecare te va sili să începi o practică 
nouă. 

In fiecare zi vei descoperi lucruri, pe care nu le-ai mai vă- 
zut; despre care nu ţi s'a vorbit; despre care n'ai citit nimic, 
nicăieri. 

Şi dacă vei ţine să rămâi adevărat învăţător, nu te vei spe- 
riă, nu te vei descurajă. Vei încercă, vei căută un leac pentru 
fiecare neajuns, vei practică. 

Şi pentrucă veşnic ţi se vor ivi probleme noi, veșnic vei fi 
un practicant. 
aa 3 + 

Am asistat la 'ecţiile tale și te-am văzut cum procedezi la fie- 
care obiect în parte, am văzut de âsemenea de ce mijluace te 
serveşti — tum te mişti, cum vorbeşti. 

M'ai rugat să-ţi fac chiar atunci, «toate observările» ce ţi le-aş. 
fi putut face. Şi multe din observările mele ţi le-am spus atunci. 
Ți aduci aminte că asupra unor lecţiuni discuţiunea urmă până 
seara, târziu; ba, de multe ori o reluam şi dimineaţa zilei ur- 
mătoare. 

Cât ne-au folosit acele discuţii nici n'o putem socotă. 

Au rămas însă multe lucruri peste care am trecut prea re 
pede, sau despre care nici n'am pomenit. 

Sunt unele lucruri mărunţele, care se strecoară nebăgate în: 
seamă, 'dar care pentru copii, Sunt mai însemnate decât multe 
altele; i 

Despre unele mărunţișuri de acestea îți voiu vorbi în seriso- 
rile cei.vor urmă. 

Iată de-o pildă: «Scrisul tău, la tablă». 

“Să-l cercetăm numai într'o lecţie. Iţi aduci aminte de ora, în: 
care ai predat lecţia' «Nueul»"la' clasa II-a ? Eu n'am uitat-o. Pe 
o tablă murdară, plină de pete serisese-și sus, cam din fugă, 
vorba «<Mărul»: “iar *sub titlul acestă trei rânduri de vorbe cu 

litere mici, scrise la întâmplare. Rândul cel din mijloc se strâmbă 
în jos, către parte ai finală, așă că vorba enecoapte» mai mult 
trebuiă s'o ghicească şcolarii. 

Peste tot litera «n» eră făcut la fel cu litera cu». Aşă eră scri- 
sul dupe tablă în lecţia aceia. Şi scăderile numărate aci se re- 
petau şi la alte lectii. 

Să nu zici că elevii au cetit și cetese mai totdeauna cu înles- 
nire ceiace le scrii tu la tablă, pentru că nu te-am învinuit că 
ai scris în așă chip, în cât să nu se poată costi. Pricina pentru 
care te dojenesc acuma este «că n'ai scris frumos». Şi ştiu că 
poţi face aceasta; iar dacă n'ai puteă ar trebui să înveţi. Da 
un învăţător trebuie să scrie în totdeauna curat și frumos. 

O ! Dragul men, tu nici nu ştii cât de multă influenţă are asu- 
pra copiilor o literă greşită şi cât de mult pierde un învăţător 
când uită să puie o virguliţă la un «şi». 

Adu-ţi aminte de vremea când erai în şcoalele primare şi cer- 
cetează-te. Ce ziceai când se întâmplă ca învățătorul tău să gre 
şească câtecevă ? 

Nu ştiu cum sunt alţii, dar eu, de câte ori vreau să le spun 
sau să le arăt câtecevă copiilor, mă gândesc mai întâiu la chi- 
pul cum făceau, în asemenea imprejurări, profesorii mei. Şi ju- 
dec: cutare procedă bine, voiu face și eu așă; cutare procedă 
greşit, mă voiu fvrì să nu fac ca dânsul. 

Caut să-mi adue aminte de ce ne plăceă nouă ca copii şi mă 
trudesc să fac ca să se nască şi în elevii mei aceleași plăceri. 

Mi-aduc aminte de lecţiile pe care ni le făceă «domnişoara 
noastră» răposata institutoare, Leontina Panaitescu, dela Turnu- 
Măgurele. 

Par'că o văd și acuma cum ştergeă tabla, cum cercetă dacă 
creta este bine ascuţită, cum îşi trăgeă mâneca puţin în sus, spre 
cot şi cum seriă apoi așă de frumos, așă de frumos, în cât eu, 
atunci, îmi închipuiam că nimeni nu scrie mai frumos în lumea 
toată, ca «domnișoara noastră». 

Şi cât de bine prindeă, cât de bine se fixà în creerul meu tot 
ce scriă domnişoara la tablă. 

Sunt muite lucruri, de care nu pot să pomenese fără să-mi 
aduc aminte şi de chipul cum fuseseră scrise atunci când le-am 
învăţat întâiu. 

De pildă: de câte ori vorbesc despre Africa îmi apare elar 
harta micuță, pe care nio făcuse neuitat-a noastră profesoară ; 
de asemenea de câte ori aud cevă de împărţirea numerilor ze- 
cimale, îmi aduc aminte cele două exerciții, pe care ea ni le fă- 
cuse ca model, unul la dreapta și altul la stânga tablei, când 
am învăţat întâiu lucrul acesta. 

Ah! şi ce bine am învățat să desemnez și eu Africa şi cu câtă 
uşurinţă am învăţat «cazul al treilea» dela împărţirea numeri- 
lor zecimale. 

Am avut patru învățători la cursul primar, dar despre lec- 
ţiile nici unia nu-mi reamintesc atât de clar, ca despre cele pe 
cari ni le explică la tablă <domnișoara noastră». 

Dacă mă gândesc apoi la profesorii mei dela cursul secundar, 
observ acelaș lucru. Reţiu mai clare lecţiile explicate la tablă şi 
dintre acestea pe cele scrise mai frumos și mai cu grije. 

Și pricina se înţelege uşor. Scrisul se fixează mai repede, se 
reţine mai mult. 


www.dacoromanica.ro 

Ei e cevă material, care par'că se gravează oare cum în minte. 
Sunetele sbor pe la ureche şi nu se prind de multe ori; sem- 
nele se văd şi nuştiu cum, cele văzute se uită mai cu greu. 

Semnele scrise servesc memoriei ca niște puncte de razem. Şi 
dacă învățătorul nu ne ajută întipărirea în memorie prin semne 
scrise, atunci mintea noastră şi le caută şi le născocește singură. 

Ia gândeşte-te! Nu-i așă că de multe ori ca să-ţi aduci mai 
bine aminte unele lecţii sau pasagii mai însemnate, ori ca să-ţi 
intipăreşti mai bine procedeul în demostrarea unei teGreme, le- 
gai pasagiul sau teorema, care te interesă, de cevă deosebit, 
Insemna-i o cruce, îţi fixai o figură, o pată de cerneală, un rând 
mai scurt sau altcevă. 

Și nu-i aşă că de câte ori vedeai cruciuliţa sau figura, sau 
pata, îţi aduceai aminte de întreg pasagiul sau de toată teo- 
rema cea grozavă ? 

Ei bine, același lucru se petrece şi în mintea coplilor pe care-i 
învăţăm noi. Şi aceiași putere exercită asupra minţii lor, sem- 
nele scrise. 

Trebuie dar, să ne pătrundem de însemnătatea rolului ce avem 
când scriem cevă pentru copii. 

Să scriem frumos nu numai pentru ca să le servim de mo- 
del şi ca să le dezvoltăm gustul estetic, dar mai ales pentru ca 
să producem în sufletul lor plăcerea de a privi cele scrise şi do- 
rinţa de a ne imită. 

Ai citit că plăcerea, pentru că e o stare sufletească, pe care 
copilul caută s'o câştige şi s'o mărească, înlesnește foarte mult 
învăţământul. i 

Incearcă şi tu de scrie mai cu grije şi sunt sigur că vei ob- 
servă că elevii te urmăresc mai cu drag şi te înțeleg mai repede. 

Al tău, FL. CRISTESCU. 


— PDS 


Vânătoare de ursi albi. 


| -l treorges Zafiropulo a avut noroc să ia parte la 
o vânătoare de urși albi. Pentru cine are poftă, lu- 
crul nu e greu; e vorbă numai de cheltuială și de 
oareșicari primejdii. 

Iată cum povesteşte d-l Zafiropulo vânătoarea 
la care a luat parte chiar anul acesta. La Hamburg e 
un domn Gisbert care în fiecare an pune la cale astfel 
de lucru. Vasul «Lofoten», cu vânătorii, a plecat la 2 Iu- 
lie din Drontheim (Norvegia). Câlătorii erau în număr de 
zece, din cari 8 Germani, un Englez şi povestitorul. 

La 8 Iulie au ajuns în meleagurile gheţelor polare, la 
Insula Ursului, unde au stat pân la 24. 

Vânătoare de urs alb nu prea e primejdioasă, dacă ai 

sânge rece și carabină bună. E mai uşor de ucis un urs, 
care e coșcogeamite fi-i matahala, decât un epure, care 
cotigeşte printre tufe. Ursul nu știe cum să se apere de 
om și mai de obiceiu nici nu-și dă seamă că are de lup- 
tat cu cineva inarmat cu aşă de primejdioase arme. Se 
pare că şi-o fi închipuind că omul e tot un fel de focă. 

Vânătorul pândește de sus de pe catarg şi zărește cu 
ochianul ursul dela 5 chilometri, așă că poate lua toate 
măsurile și a se apropiă oricât. 


Cu barca la vânat. 
Prind un ursişor viu. 


Primejdia e însă că de obiceiu vânătoarea se face pe 
ghiață, care poate aveă crepături adânci, în cari poţi că- 
dea și că dese ori cad neguri şi nu știi pe unde să dai 
la drumul cel bun. Se întâmplă și furtuni năprasnice. 
De aceea grija cea mare nu e vitejia urșilor, ci starea 
văzduhului. Povestitorul spune că ei au stat timp de șase 
zile ferecaţi în cabine, fiindcă negura nu vrea să se îm- 
prăștie de loc. Totuşi în timpul cât au stat acolo (15 zile) 

au ucis douăzeci de urși și au prins unul viu, în vârstă 
de şase luni. Pe acesta l'au prins fugărindu-l prin apă 
cu barca (vezi figura), pe lângă asta au mai dat gata 31 
de foce, din cari 2 uriașe şi 2 vulpi albastre; au mai 
ucis și douăzeci și unul de feluri de păseri, cari se află, 
în foarte mare număr în partea locului. 


meme: CR a a 


Urs alb împuşcat. 


Au fost până la 80 de grade de lățime, adică le mai 
iremăseseră zece grade până la capătul de Miazănoapte ai 
osiei în jurul căreia se învârtește Pământul. 
„Odată li s'a întâmplat de-au rătăcit pe mare şi nu mai 
“știau încotro s'o fi aflând ostrovul urșilor, măcar că are coa- 
sta lungă de 20 km. și munți cari se înalță pân la 650 
de metri. In zădar pluteau, în zădar căutau cu ochiana 
în zare, de jur înprejur, nicăeri nu se vedeă vreun semn 
de țerm. Văzând însă o pasere ca prins o sardină și că 
pleacă s'o ducă puilor, au înțeles încotro trebueă să fie 
uscatul. Și nu s'au înșelat, căci, peste jumătate de ceas, s'a 
împrăștiat ceața şi sa văzut insula. Dăm aci fotografia 
unui urs âlb, ucis cu un glonţ în piept. Pe figură se vede 
cum au început a-l jupoiă, spintecându-l pe burtă. 

Dr. Lux. 


www.dacoromanica.ro 

Ordonanţă și sfaturi sanitare. 


Primăria orașului Bucureşti, având în vedere că în ţările vecine, cu 
frontiera noastră, actualmente bântue holera, a dat următoarea ordo- 
nanţă: 

1. Propietarii, chiriașşii, otelierii, hangii etc., vor fi obligaţi 
a face zilnic curăţenie în casele şi curţile lor, strângând 
toate murdăriile menagere în o cutie bine acoperită, şi desin- 
fectându-le cu lapte de var şi aceasta până la ridicarea de 
serviciul salubrităţei sau până la arderea lor; asemenea vor 
evita aglomeraţiunile de persoane în locuinţele lor. 

2. Propietarii, chiriaşi; etc., vor fi obligaţi să-și golească 
latrinele, să le ţie curate şi să le desinfesteze în modul 
următor: vor lua var alb proaspăt, îl vor stinge cu apă, vor 
adăuga apă în proporţie de 5 klgr. la 1 klgr. var, şi cu această 
soluţie sub formă de lapte de var, vor vărui pardoseala, 
pereţii, scaunul latrinelor, în toate zilele, vărsând şi în inte- 
riorul lor 5 klgr. de var în soluţie, la fiecare 2 zile. 

3. Birtaşii, băcanii, etc., vor fi obligaţi a păstră toate condi- 
mentele şi alimentele preparate sau nu, acoperite, asemenea 
şi băuturile vor fi conservate în vase închise, iar ghiaţa 
este cu totul. oprită de a se pune direct în băuturi sau pe 
alimente, pentru a le răci sau conservă, fiind murdară şi 
putând conţine germenii boalei. 

Agenţii polițienești şi sanitari vor supraveghiă stricta 
aplicare a acestei ordonanţe, luând măsuri a se face curăţenie 
şi goli latrinele, în comptul proprietarului de către comună. 

In acelaşi timp sfătuim populaţiunea a urmă următoarele 
instrucţiuni : 

Apa de băut oricare ar fi proveniența ei, să nu se consume 
decât după ce a fost fiartă în clocote şi lăsată să se răcească, 
sau filtrată cu filtre sistematice, şi conservată în vase curate, 
opărite cu apă fierbinte şi bine acoperite. Persoanele cari 
dispun de mijloace, ar puteă înlocui apa de băut, cu ape 
minerale naturale. 

Berea şi vinul cosumate cu măsură, pot fi permise în timp 
de epidemie de choleră, pâinea trebue mai întâi încălzită în 
cuptor şi apoi cunsumată. 

Laptele trebue mai întâi bine fiert în clocote şi numai apoi 
consumat. conservându-se în vase bine opărite cu apă fier- 
binte şi bine acoperite. 

Zarzavaturile, legumele, fructele, nu se vor consumă decât 
numai după ce vor fi fost opărite cu apă fierbinte, iar fruc- 
tele se pot consumă preparate sub formă de compot, dar cu 
măsură căci unele din ele predispunând la diaree, ajută la 
căpătarea cholerei şi în fine, nici un aliment crud, adică, 
netrecut prin foc, să nu se consume în timp de epidemie. 

Comestibilele şi alimentele ce se debitează zilnic prin piețe, 
hale, băcănii, ete., cars pot fi infectate la suprafaţa lor cu 
germenii boala: şi care nu se pot consumă decât crude, adică 
netrecute prin foc, ca de ex: brânzeturile, mezelurile de tot 
felul şi mai ales untul proaspăt se pot evită, fiind periculoase 
sănătăţei consumatorului. 

Stătuim publicul ca în timp de epidemie să nu facă excese 
de mâncare sau băutură, căci în acest cas vor puteă mai cu 
uşurinţă contracta boala. 

Asemenea va observă curăţenia cea mai marea corpului 
iar pe mâini se va spălă cu apă caldă şi săpun şi se va 
desinfectă chiar, înainte de a mânca ceva. 

Serviciul de masă, ca paharele, ceşcele, linguriţile, cuţitele, 
trebuese opărite cu apă fierbinte; iar feţele de masă, șervetele. 
se vor incălzi cu câte-va minute înainte de a le întrebuinţă în 
timp de epidemie. 

Camerile de locuit să se curețe zilnic şi să se aerisească 
de 2 ori pe zi prin deschiderea largă a uşilor şi ferestrelor. 

In cas de boală, să nu ţie ascuns bolnavul, ci să-l anunţe 
imediat medicului comunal, căci orice întârziere pune în pe- 
ricol viaţa bolnavului şi a oamenilor din prejur. 


Primar, Vintilă Brătianu. 


PD Oam 


indrumarea spre bine a copiilor și tinerilor, 


«Băiatul e tatăl omului», spune o zicătoare pedagogică 
engleză, care pare ciudată, deși este în ea mult adevăr; căci 
băiâtul de azi va fi tatăl de mâine, şi, dacă băiatul are apu- 
cături rele, dacă e pungaş, derbadeu, leneş, fără dragoste 
de patrie, lipsit de simţul datoriei cetăţeneşti, toate aceste 
lipsuri le va aveă şi când va ajunge tată. 

De aceea în ţerile înaintate încep a aveă grijă deosebită 
de copii încă din şcolile primare şi, după ce es din şcoli, 
caută să vază ce urmări au. 

Faţă cu formarea de pungaşi, derbedei şi tot felul de rei, 
cari, în loc de-a fi folositori naţiei, sunt o pacoste, e cam 
aceeaşi lipsă de grije ca şi faţă de boli. 

Oamenii, în loc de a se îngriji să trăiască aşă ca să nu-şi 
ruineze sănătatea, trăese tocmai din potrivă; iar, după ce 
se îmbolnăvesc, aleargă la doctori. Tot astfel e şi cu neîn- 
grijirea de copiii din şcoala primară și după ce es din ea. 

Se clădesc penitenciare, ca să avem unde vâri pe toți rău- 
făcătorii, dar nu avem ochii deschişi asupra copiilor din po- 
por, să-i îndrumăm spre muncă și cinste, ca să nu ajungă 
răufăcători. 

Nu e de ajuns să fie în fiecare despărţire şcoli primare, 
unde copiii poporului învaţă carte, mai trebue o grije anu- 
mită, trebue cercetat ce purtări au când es dela şcoală, ce 
fac serbătorile, Duminecile, vacanţiile şi după ce isprăvese 
şcoala primară. 

Mergeţi vre-o dată prin mahala, când es băieţii dela şcoală, 
și veţi aveă înainte-vă, nu copii zburdalnici, cum şi trebue 
să fie nişte copii sănătoşi, ci o bandă de selbateci, cari ţipă, 
înjură murdar şi fioros, azvârl cu pietre şi chiar dau nă- 
vală la vre-o căruţă cu zaharicale, fructe ori zarzavat să 
fure, dacă pot. Se bat în de ei şi, nu arareori, scot brieea- 
gul. De întâlnesc vre-un nevolnic, vre-un bătrân ori nepu- 
tineios, îşi bat joc de el, îi dau cu huo! Dacă la vre-un colţ 
e vreun orb, se duc şi-i pun pietre sau murdării în mână. 

Credeţi oare că, dacă vor ști celi şi scrie, nu vor fi tot 
nişte haimanale ? Cetitul le va ajută să afle din ziare tot fe- 
lul de crime şi pungăşii, pe cari să le urmeze ori să le facă 
şi mai cu moț. 

Atâta şi nimic alta vor folosi din şcoală, dacă nime nu se 
va îngriji de creşterea lor morală, de îndrumarea lor spre 
cinste şi muncă. 

Dela părinţii lor nu pot întotdeauna învăţă lucruri bune; 
cei mai mulţi sunt la fel: injură, se ceartă şi se bat în de 
ei şi cu vecinii şi, poate, unii au chiar darul tămăduirei. 

Băgând de seamă la toate barbariile ce fac pe stradă, 
aceste odrasle tinere, când es dela şcoală, te întrebi, dacă 
e drept să-i osândeşti ori dacă nu trebue să-i plângi. De 
unde să fie altiel, când răul, gâlceava, bătaia şi furtişagul 
chiar, le-au văzut, de cum au deschis ochii? Injură urât, 
de ţi se face părul măciucă; dar aşă aud ei de cum se 
scoală şi până se culcă. N'au sentiment religios, nimic nu 
le-a îmblânzit vre-o dată sufletul. Poate mulţi din ei n'au 
fost la biserecă, de când i-au botezat. De învaţă vre-o ru- 
găciune, nu-i înţeleg cuprinsul şi o spun ca papagalii. 

E vreme, deci, ca, pe lângă şcoală, să se facă şi un fel 
de veghetori şi călăuzi sufleteşti, cari să aibă grije do îm- 
bunătăţirea caracterului acestor tineri. 

In vremea cât umblă ja şcoală, să-i ţie din scurt şi, când 
lipsesc, să-i cerceteze unde au fost. Iar, cel puţin în vacan- 
ție, să aibă ateliere, unde să lucreze într'o ramură oarecare 
și să nu umble derbedei pe maidanuri. Pentru odihnă, în 
zilele de lucru şi serbători, să avem grădini publice, unde 
să se joace omeneşte, cum fac în ţerile civilizate. Asemenea 
ateliere sunt neapărat trebuitoare, pe lângă toate școalele 
primare, dacă voim să dăm copiilor creştere bună şi cuvi- 
incioasă. Să nu se mai zică: «Am dat copilul la carte, ci şi 
la învăţătură» ; căci, la învăţătura adevărată, cartea merge 
mână 'n mână cu munca practică. Asta e calea regulată şi 
veche a alcătuirei minţei. 

Băieţii eșiţi din şcoala primară, să-i îndrumăm spre fe- 
lurite munci și, să-i facem să le fie drag, a se apucă de lu- 
cru, și atunci nu vor mai umpleă maidanele, şcoala haima- 
nalâcului şi a pungășiei. 

Această creștere îi va face să fie mai buni: în loc să în- 
jure şi să bată ca părinţii lor, vor căută să-i îndrepte şi 
pe aceștia, aretând prin fapte ce li s'a spus: că nu-i fru- 
mos, ci selbatec, a vorbi urât, a se bate şi certă. 

Această priveghere și îndrumare n'o putem pretinde nu- 
mai dela dascăli, fiindcă nu au nici atâta vreme, nici putere. 

După trei ceasuri de muncă încordată, cu nişte copii atât 
de haini, omul trebue să resufle, nu să se ia pe urma lor 
să-i vază cum se poartă pe drum. 

Pentru toate acestea se cere muncă şi bani, e prea ade- 
vărat ; dar poliţia cu sute de poliţişti şi gardiști, peniten- 
ciarele, ţinerea celor închişi, nu cer cheltueli? S'ar cheltui 
ceva la început, dar s'ar culege roade bune, pe când așă 
cheltuim, iar în schimb avem haimanale, pungaşi şi chiar 
criminali. 

Mai de mult, oamenii e: dare de mână, fie din simţ re- 
ligios, fie din dragoste de oameni, înerijeau de cei din spi- 
tale, ospicii şi închisori; oare cu civilizația şi ingrijirea sen- 
timentelor, nu suntem în drept a pretinde ceva şi azi pen- 
tru îndrumarea copiilor din popor spre o cale bună? Sunt 
atâţia profesori şi oameni luminaţi, eşiţi la pensie, cari ar 
puteă da mână de ajutor, la întemeerea de societăţi, cari 
să lucreze după un plan şi cu un scop hotărit. 

E datorie socială și patriotică a îngriji de acești taţi ai 
omenirei de mâine ; căci, dacă ei vor fi rəi şi ticăloşi, cum 
vor mai fi copiii lor? De altfel în alte ţări s'au luat măsuri 


foarte întinse. 
Sofia Nădejde. 


Ordin pentru trecerea în concediu a contingentelor de sub arms, 
cărora le vine rândul 


1) Corpurile de trupă și serviciile al căror termen de serviciu 
sub arme este 2 ani, vor trece în concediu pe ziua de 30 Septem- 
vrie oamenii din contingentele 1905, 1906 și 1907, cari se găsesc 
sub arme, cu următoarele excepțiuni: 

a) Contingentul 1907 se va trimite anticipat în concediu până 
la 31 Octomvrie, când se va trece definitv; 

b) Oamenii contingentului 1907, dela școlile militare, precum 
şi ordonanţele ofițerești provenite din trupele călări și mutate 
în infanterie pentru stabilirea drepturilor de alocaţie, vor rămâ- 
nea sub arme până la implinirea a 3 ani de serviciu; 

c) Oamenii contingentelor 1907, dela arsenalul de construcție 

piroticnia armatei, arsenalul de depozit, compania depozitului 
central de munițiuni şi pulberăria Dudești, se vor trece în con- 
cediu pe ziua de 31 Qctomvrie. 

2) Corpurile de trupă cu serviciu pe 3 ani vor trece în con- 
cediu contingentul 1908 pe ziua de 30 Septemvrie, afară de com- 
paniile și secţiile de pompieri, ai căror oameni vor fi trecuţi pe 
ziua de 31 Octomvrie. 

3) Marina militară va trece îu concediu contingentul 1904 pe 
ziua de 1 Octomvwrie, iar contingentul 1905 pe ziua de 15 Oc- 
tomvrie. 

4) Oamenii contingentului 1906 din grăniceri vor fi trimiși 
corpurilor din cari au provenit şi trecuţi în concediu conform 
ordinului ministerial cu No, 2.964 din 15 Septemvrie 1908. 

5) Oamenii cu schimbul din călăraşi aparţinând contingentelor 
1904 şi 1905 vor fi trecuţi în concediu pe ziua de 31 Octomvrie. 
Acei însă din contingentul 1905 nu-și vor puteă vinde caii înainte 
de 2 ani. 

6) Pentru egalarea contingentului 1908 dela arsenalul de con- 
strucţii, arsenalul de depozit, pirotechnia armatei, compania depo- 
zitului central de muniţiuni şi pulberăria Dudești cu jumătate 
din efectivul bugetar, corpul II de armată va muta pe ziua de 
1 Octomvrie oamenii necesari, luându-i din corpurile de trupă 
din comandament. În acest scop serviciile de mai sus vor inaintă 
imediat situaţiuni de oamenii necesari. 

7) In executarea acestui ordin se vor aveă în vedere urmă- 
toarele: 

a) Frauduloşii contingentelor 1906 şi 1907, precum și dezertorii, 
condamnaţii, din contingentele cărora le vine rândul a fi trecute 
în concediu, nu se vor trece de cât după expirarea completă a 
poar pig lor şi terminarea serviciului sub arme fixat de vechea 
cge; 

D Tinerii voluntari din trupele cu serviciul pe 2 ani pot Ë 
trecuți în concediu la expirarea acestui termen. 

Acei însă, cari vor dori să rămână sub arme până la com- 
pletarea termenului fixat în angajament, pot fi menţinuţi în ser- 
viciu; 

c) Ooamenii, cari conform art 392 şi 393 din serviciul interior 
a» trebui să fie ţinuţi sub arme un număr de zile egal cu zilele 
de pedeapsă avut în timpul serviciului, vor fi trecuți în concediu 
odată cu contingentele lor. 

Zilele de pedeapsă le vor execută în serviciul gărziior afară 
din corp, în care scop şefii de corpuri şi servicii vor înaintă cer- 
curilor de recrutare respective tablouri de aceşti oameni spre a 
puteă fi chemaţi imediat în acest serviciu. 


= DS mor 

Monografia localității Adam-Clissi. 
(Dobrogea). 


dam-Clissi este una din locaţităţile istorice ale 
țării noastre de cea mai mare însemnătate. 
Această localitate este situată cam la 20 km. 
spre sud de Rassova şi cam la 30 km. spre 
sud-vest de Medgidia, în judeţul Constanţa, 
ocupând o poziţiune naturală foarte frumoasă. 

Odinioară strâmoşul nostru Traian, marele 
împărat al Romanilor şi cuceritorul Dacilor, 
a ridicat aci, în punctul cel mai culminant al câmpiei, un 
talnie monument, în forma unui turn de piatră, cam pela 
anul 108, ca aducere aminte pentru vitejiele purtate de el 
contra Dacilor. 

Cevă mai spre sud de acest turn, cam la 2— 3 km, în va- 
lea numită azi Urloaia, se ridică mai apoi o cetate romană, 
ale cărei urme se văd şi astăzi. Atât monumentul, cât și ce- 
tatea din vale, răsar zi cu zi tot mai complete, din pămân- 
tul, care le acoperise în decursul timpurilor, pe urma să- 
păturilor ce se fac necontenit cam dela 1882 încoace în acea- 
stă localitate, sub conducerea cunoscutului nostru arheolog 
şi istoric, d-l Gr. Tocilescu. 

Numele localităţii s'ar derivă dela cuvintele; Adam=om 
şi eclesia (Clissi)=—biserică, însemnând aşă dar biserica omu- 
lui, nume ce lar fi dat Turcii, monumentului, fie pentru ve- 
chimea ce i-o atribuiau ei monumentului, fie pentrucă ei îl 
considerau drept o biserică ridicată în cinstea omului. re- 
prezentat prin statua, pe care ei o vedeau deasupra acestui 
monument. 

Turnul aveå formă rotundă cu o înălțime de 32 metri 
(după alţii 42 m.) pe o lăţime de 30 metri în diametru (1), 
iar la bază o platformă circulară cu vre-o şapte trepte, care 
se vede şi azi, având atât în partea de deasupra cât şi în 
partea de jos a acestei platforme cu trepte, un fel de tro- 
tuar de beton de jur împrejur, cel de sus larg de 1 m. 70, 
iar cel de jos de 4 metri. 

Turnul se termină în partea de sus cu un acoperiş aproape 
conic, făcut din lespezi de piatră aşezate în forma olanelor 
In centrul acestui turn se află un fel de axă în formă pa- 
trunghiulară, formată din blocuri de piatră bine legate, de- 
asupra căreia, pe un soclu masiv, destul de mare, de formă 
exagonală şi aşezat pe o bază circulară plină de ornamente, 
ce reprezintau arme barbare, se înnălță un trofeu (semn 


(1) Astăzi are numai 27 metri în diametru pe 10 m. înălţime. 

de victorie), dela care şi întreg monumentul își luă numele 
de Tropaeum Trajani. Căptuşeala externă a întregului mo- 
nument constă din blocuri de piatră aranjate în figuri si- 
metrice şi pline de inscripţii romane şi episoade războinice, 
în care uşor eră de deosebit chipul împăratului Traian, în 
diferite scene ale luptelor — fapt care dovedeşte că Marele 
Traian a luptat contra Dacilor alături cu soldaţii — scene 
asemănătoare cu cele aflate pe pereţii columnei lui Traian, 
dela Roma, consacrată amintirii aceloraşi evenimente. 

Trofeul propriu zis, aveă la bază un trunchiu de o înnăl- 
time de 5 m. 40 şi o lăţime de 2 metri în diametru ; apoi dea- 
supra lui veneă o platoşe (zea) înaltă de 4 metri, pe care 
eră reprezintat în baso-relief, un cavaler roman şi trei lup- 
tători în picioare, iar la spatele cavalerului se vedeă un șef 
barbar, trântit la pământ. Pe lângă alte scene de luptă, pe 
trunchiul trofeului se aflau şi vre-o şase statui reprezentând 
diferiţi prizonieri, doi legaţi cu spatele de trofee. 

Cetatea Tropaeu-lui lui Traian. despre care am amintit, 
că se află pe valea numită azi Urloaia, eră pe la 115 d. Chr. 
un Simplu sat cum se vede dintr'o inscripţie dedicată în 
onoarea lui Trajan şi care poartă data de mai sus (2). 

In veacul III o găsim sub numele de Municipium Tro- 
paei iar la scriitorul lerocle, sub numele de Tropaios. 

Afară de aceste monumente, la vre-o 200 metri spre est 
de Tropaeum Trajani, se află un alt monument, din studi- 
erea căruia se constată, că luptele cu Dacii au avult loc şi 
pe ţărmul drept al Dunării, iar nu numai pe cel stâng, cum 
s'a crezut un timp. Acest monument, de o înnălţime de 2 
m. 50 şi un diametru de 20 metri, formă pe vremuri o con- 
strucţie patrată cu pereţii de 6 m. înălţime şi 11 m. 67 lun- 
gime, deasupra căruia conduceă o scară cu 7 trepte. Pere- 
ţii acestui monument ne-au conservat inseripţiuni preţioase, 
din care se vede. că zidirea aceasta este un monument fu- 
nerar (mausoleu) dedicat de imperatorul Trajan, în amintirea 
vitejilor soldaţi morţi pentru republică într'o luptă cu Da- 
cii şi ni se dau aci chiar numele lor și al conducătorilor, 
cu indicii preţioase asupra originii şi regiunilor, din cari 
erau fiecare din ei. 

Un alt monument apoi, situat alături de Tropaeum şi Ma- 
usoleum, constă dintr'un vast turn de 50 m. înnălţime, des- 
coperit prin anul 1897 şi format din mai multe ziduri con- 


(2) Această inseripţiune, cum şi cele mai multe din datele prezentulu 
articol, se găsește reprodusă de d-l Gr. Tocilescu în una din cele câteva 
comunicări făcute de d-sa Academiei de Inscripţiuni şi Arte-trumoase 
din Paris, în mai multe rânduri şi având de obiect aceste importante 
vămăşiţi străbune, din Dobrogea, dezmormântate sub conducerea sa 
Aceste comunicări sunt reproduse de d-sa în textul lor francez, în re- 
vista -Tinerimea Română» din 1900. 

centrice... fără a se ști însă bine până acum la ce servea 
și ce nume i s'ar puteă da. 

Pe ruinele vechei cetăţi a lui Traian, din valea Urloasi. 
Municipium Tropaet Trajani, despre care am amintit mai 
sus, s'a ridicat de către Constantin cel Mare, la anul 316 o 
nouă şi puternică cetate cu numele de Civitas Tropeensium, 
cum se vede dintr'o inscripţie, ce s'a găsit acolo, și ale că- 
rei urme se descoper mereu prin săpăturile întreprinse sub 
conducerea d-lui Tocilescu, al cărui nume, or în ce mod, va 
rămâne legat de Adam-Clissi şi de rămăşiţele străbune, des- 
mormântate în această localitate. Cetatea aceasta ocupă o 
suprafaţă de 12 hectare, şi eră plină de edificii diverse, în- 
tre cari multe bazilici creştine (până acum vreo 7—8 sunt 
dezgropate) din cari unele foarte spaţioase şi cu cripte (bolți 
supterane) unele având forma crucei altele cu multe colo- 
nade, de o soliditate şi eleganţă uimitoare și acum, în fine 
multe uşi, porţi, drumuri publice, etc. Ceeace e interesant, 
după însuşi declaraţiunile d-lui Tocilescu, e faptul, că aci 
avem urmele a 2 cetăţi a 2 imperatori renumiţi: Traian şi 
Constantin cel Mare şi că în dezmormântările, ce se fac din 
pământul uitării aruncat peste aceste prețioase rămăşiţe, nu 
numai că se constată urmele celor 2 cetăţi, dar se văd încă 
și urmele unor construcţiuni barbare din timpurile de mai 
târziu, la a căror zidire an fost întrebuințate multe mate- 
riale luate din solidele şi nemuritoarele monumente romane, 
de care pomenirăm mai sus. E interesant apoi de remar- 
cat diferenţa de civilizaţiune a ziditorilor, după timpuri, ju- 
decată după însuși felul construcţiunilor, soliditatea lor şi 
materialele întrebuințate. In sfârşit, o sumă de alte consi- 
deraţiuni fac, ca toate aceste descoperiri dela Adam-Clissi, 
cât şi altele la cari ne mai aşteptăm, să capete în ochii 
oricărui bun român, dornic a-şi cunoaşte istoria strămoşu- 
lui său, sub cât mai multe raporturi, cea mai vădită şi mai 
mare consideraţiune şi cel mai viu interes. Când treci prin- 
tre aceste măreţe ruine, când treci, de altfel mai pe tot te- 
ritoriul Dobrogean, printre atâtea alte ruine și urme de ce- 
tăţi şi cimitire, printre atâtea pietre împrăştiate pe întinsul 
câmpiilor, te cuprinde un fior sfânt şi pios şi gândul îţi fuge, 
fără să vrei, la timpurile de mult scurse, la civilizaţiunile 
de mult apuse, la şirul de popoare ce s'au depănat pe vre- 
muri prin aceste părţi şi şi-au lăsat din sufletele lor în ale 
noastre urme mai mult sau mai puţin tari. Şi ce bine ar fi 
fost dacă atâtea alte materiale de valoare din aceste mo- 
numente, ar fi fost păstrate la un loc. Şi ce înălţător ar fi 
fost pentru noi toţi, dacă am fi avut fericirea să fi văzut 
restaurate întocmai aceste mândre și scumpe monumente 
pe chiar locul înființării lor primitive. 

Pr. Ludovic Cosma. 
Galaţi. 
0 => 

TELEFONUL FĂRĂ SÂRMĂ 


„inune a fost, când au izbutit învăța- 
ţii a face să putem vorbi prin te- 
lefoane legate între ele prin sârmă, 
adică a vorbi prin telefon. Se în- 
țelege că minunea e și mai mare, 
când au ajuns acuma a vorbi dela 
depărtări foarte mari, fără să mai 
aibă nevoie de sârmă. Vorbești aci la un telefon și altul 
te aude la depărtare de zeci şi sute de chilometri, măcar 
că între cele două telefoane nu e măcar o sârmă. 

Când vedeai sârma, îţi făceai socoteală că, la urma ur- 
mei prin sârmă poate merge ceva, o tremurătură, un cu- 
rent, dela cel ce vorbește la cel ce ascultă. Dar luând 
bine seamă putem vedeă că Soarele ne trimete lumina și 
căldura, dela o depărtare uriaşe, de-a dreptul, iar nu prin 
sârme. Tot așă, după cum sunt raze de lumină sau de 
căldură, tot aşă sunt și raze de electricitate. Raze de ace- 
stea putem stârni, când voim şi, dela locul unde le facem, 
se împrăștie în toate părţile pân la sute și mii de chilo- 
metri. Dovadă telegraful fără sârmă care lucrează acuma 
între ţărmul Angliei și al Americei peste toată lățimea 
oceanului Atlantic; dovadă că lucrează între Turnul Eif- 
fel din Paris şi Casablanca, un oraş din Maroco. De ase- 
menea lucrează și între alte staţii foarte depărtate în Ger- 
mania etc. 

In timpul din urmă se fac la Paris încercări de-a te- 
lefonă, adică a vorbi la depărtări mari, fără ajutorul sâr- 
mei. Trei ofițeri au izbutit a vorbi între Turnul Eiffel și 
portul Dieppe. 

Când s'a văzut că telegrafia fără sârmă lucrează așă 
de binè şi la depărtări atât de mari, sa crezut că nu va 
fi greu de loc a-şi telefonă tot la aceeași depărtare. In 
adevăr înse greutatea a fost nespus de mare. 

In telegrafia și telefoniă obişnuite, adică prin sârmă, 
se întrebuințează curenţi electrici; în telegrafia fără sâr- 
mă, însă, se întrebuințează, cum spusei mai sus, raze sau 
unde electrice. 

La telefonul obicinuit, vorbind înnaintea plăcei, o fa- 
cem să tremure, și placa de fier, apropiindu-se și depăr- 
tându-se de magnetul în jurul căruia se află învălătucită 
sârma, schimbă pulerea magnetului, iar din pricina schim- 
bării magnetismului, se pricinuește schimbarea în curen- 
tii din acea sârmă. Acești curenți, mergând prin sârmă 
pân la alt magnet, în jurul căruia e de asemenea, învălă- 
tucită sârmă, pricinuește întăriri și slăbiri de magnetism 
și magnetul trage mai tare sau mai slab placa de fier 
şi o face de tremură la fel eu cea înnaintea căreia vor- 
beşte cel dela stația de plecare. 'Tremurăturile plăcei mișcă 
aerul care dă sunetul întocmai ca la stația de plecare şi 
auzim, prin urmare, și vorba. 

Când pricinuim scântei, acestea fac în materia foarte 
măruntă ce se află între părticelele de aer etc., și chiar 
între Pământ, Soare, Stele etc., și cărei îi zic eter, o turbu- 
rare care se împărtășeşte foarte răpede, nespus de răpede, 
pân la depărtări mari. Dar o scântee aruncă numai o zgudui- 
tură, două, şi acestea slăbesc foarte răpede, cu cât se depăr- 
tează. Cu aceste izbituri, sau trenuri de zguduiri, putem 
pune în mișcare un telegraf, dar nu un telefon. De aceea 
un Danez, Poulsen, a căutat să facă altfel de unde elec- 
trice, neslăbite și fără întreruperi. Şi a izbutit. El le fa- 
brică prin ajutorul unei lampe electrice, care dă un arc 
luminos între două bucăţi de cărbune, închise într'o be- 
șică de sticlă plină cu hidrogen sau cu gaz de luminat. 
Acest arc electric cântă. Dela el pleacă unde electrice cari 
pot lucră la depărtare, pricinuind la sosire curenţii cari 
fac de vorbește telefonul. 

Paulsen a izbutit să vorbească până la depărtare de 
400 de chilometri. 

Incercările dela turnul lui Eiffel se fac cu lampa lui 
Paulsen. 

Dar în același timp alt învățat, având tovarăși oameni 
cu bani și credit, sa legat a face telefonie fără sârmă 
intre Turnul Eiffel și Statele-Unite, peste Ocean, deci să 
facă pentru telefon, ceeace Marconi a făcut pentru telegraf. 

Nu ne îndoim că se va izbuti și că nu va trece mult 
până când se va puteà vorbi la orice depărtare fără nici 
o sârmă, ci numai prin acea materie foarte măruntă, că- 
rei îi zicem eter şi de care am pomenit și mai sus. 

Va fi şi mai mult: cu raze electrice vom putea pune 
în mișcare, dela. depărtare, tot felul de mașini, în deosebi 
vaporaşe cari merg pe sub apă (submarine) și torpile, un 
fel de vase, încărcate cu materii. explozive. 

Incercările făcute în această privință au izbutit și ele 
şi avem nădejde că vor ajunge la sfârșitul dorit. 

Stăpânirea omului asupra puterilor naturei e din ce 
în ce mai mare. 


Le 

BISERICA STAVROPOLEOS 


ste în Bucureşti, în Piaţa Constantina Vodă,o 
bisericuţă mică şi ascunsă acum cu totul de 
măreţul palat al telegrafelor şi poştelor. Acea- 
stă bisericuţă a atras întotdeauna atenţiunea 
arheologilor streini cari au vizitat țara noa- 
stră și mai toţi au admirat:o şi au pus-o în 
rând cu bisericeie Curtea de Argeş, şi Trei 
Ierarhi din laşi. La cea dintâiu vedere nu te 
izbeşte nimic văzând-o. Biserica este însă un odor cum a 
zis foarte bine profesorul dela Ecole des Chartes din Franţa » 
Reinach. Ea nu e interesantă nnimnai prin vechimea ei, care 
se zice că e foarte mare, ci şi prin stilul său bizantin pur. 

Mai este în Atena o biserică la fel, cu o vechime de peste 
o mie de ani, care e dată ca model de stil bizantin, şi care 
a fost şi Mitropolia Atenei; dar nu are acele frumoase şi 
minunate arabescuri, nici pictura model bizantină ca a 
noastră. 

Am avut prilejul s'o văd pe cea din Bucureşti desenată 
sub toate formele în care a existat mai "nainte. Totdeauna 
frumoasă. Cea care e azi în ființă datează dela anul 1724 
şi a fost zidită de către Arhiereul Ioanichie Stavropoleos, 
înhinând-o Arhiepiscopiei dela Pogonianis din Orient, Bi- 
serica Stavropoleos ajunse în curând la avere frumoasă, şi 
susţinea chiar în secolul XVIII o scoală grecească. Aci eră 
şi o clădire lângă biserică în care locuiă Egumenul şi alți 
călugări Greci. După secularizarea mânăstirilor, ajuuge fi- 
lială a bisericei Zlătari, iar hanul ei de odinioară, unde tră- 
geă, se zice, Episcopii Buzăului ca la un metoh, şi chiar 
Episcopul Ilarion-de Argeş, la care veneă aci Tudor Vla- 
dimirescu, — a servit apoi de parlament pentru Sfântu Si- 

nod. Azi acest han e dărâmat, precum s'a dărâmat pe la 
1864jşi întreaga mahala Stavropoleos ce umplea piaţa Con- 
stantin Vodă şi împrejurimile. In tezaurul bisericii se află 
mai multe odoare vechi. 


Biserica Stavropoleos: 


Până mai acum zece ani tot se mai slujeă în această bi- 
serică, crăpând însă în mai multe locuri pereţii, Ministerul 
Cultelor a cerut Comisiei pentru Monumentele Istorice să 
reproducă frescele și sculpturile, ceeace s'a şi făcut. Mai 
acum un an sau doi Ministerul a dat însărcinare d-lui ar- 
chitect Mincu ca să facă mai întâiu consolidarea bisericii 
Şi apoi restaurarea completă. 

D-l Mincu a lucrat fără preget şi acum biserica e conso- 
lidată, i s'a adaus un turn care a existat altădată ; iar re- 
stul restaurării se face încet dar exact şi bine. Picturile de 
pe dinafară sunt aproape gata şi sperăm că în curând Ca- 
pitala îşi va recăpătă un monument de preţ, o podoabă ce 
nici evenimentele, nici intemperiile nu ni l-a răpit spre bi- 
nele artei noastre. 

D. Teleor. 

Blestemul săracilor nu cada pe copaci, cât de 


târziu. 
[Miron Costin]. 

Sucrările agricole pe luna Octomvrie. 


Pregătirea pământului. 


In această lună se continuă cu semănătura de grâu, orz 
şi secară cari nu s'au putut termină în luna Septemvrie; 
se culeg viile şi porumbul. Un bun agricultor după ce a 
isprăvit cu aceste lucrări, începe cu arăturile porumbiştilor 
pentru semănătura de primăvară, la noi se observă că mulţi. 
agricultori nici nu culeg bine porumbul, ară locul şi-l sea- 
mănă cu grău deşi acest loc nu poate să fie destul de bine 
pregătit pentru semănatul grâului. Astfel, când porumbul 
se culege pe la începutul lui Septemvrie, pământul pentru 
semănatul grâului, se poate pregăti mai bine iar semănă- 
turile pot da rezultate satisfăcătoare. Când porumbiştele se 
ară pentru semănăturile de primăvară arătura trebue fă- 
cută cât se poate de adânc, fiindcă numai astfel se va pu- 
tea înmagazină mai multă apă provenită din ploi sau din 
topitul zăpezii. 

Orice arătură făcută în toamnă mai înlesneşte şi îmbu- 
nătăţirea pământului până la primăvară, de oare ce prin- 
înghețare şi dezgheţare pământul se mărunţeşte iar primă- 
vara a doua arătura se poate face mai uşor. Dacă rapiţa 
s'a semănat prin împrăştiere fie cu mâna fie cu mașina, în 
aceactă lună se poate face o grăpare uşoară, iar dacă este 
semănătura în rânduri se sapă şi se răreşte lăsând între 
plante o depărtare de 20 centimetri. 


Cicoarea. 


Inainte de a face recolta rădăcinilor de cicoare, se tae- 
mai întâiu tulpinnle şi foile până la suprafața pământului 
şi după aceea se scot rădăcinile cu casmaua, cu furca de 
fier sau cu un anumit plug cu care se adânceşte brazda 
până la 40-50 cm. Peste noapte rădăcinile se fac grămezi 
și se acoperă cu pae. La un hectar se poate recoltă dela. 
18—20 mii de kgr. de rădăcini, iar sămânță 700—800 kgr.. 
Din rădăcinile de cicoare uscate şi măcinate se face o fă- 
ină care se întrebuinţează la cafeaua cu lapte. 


Recolta bumbacului. 


In Dobrogea unde se cultivă bumbacul, recolta se face: 
pe un timp uscat şi după ce sa ridicat roua de pe rod. 
Dacă timpul este ploios şi rodul s'a deschis, se culege şi 
se usucă într'o odaie la o căldură de 15 grade centigrade. 
Când roadele (capsulele) bumbacului se culeg, se-pun în sach 
sau în coșuri şi niciodată pe pământ gol. 

Din materia scămoasă ce acoperă semințele bumbacului, 
se torc firele de bumbac. Din semințe se face ulei şi se în- 
trebuințează la fabricarea săpunului, iar turtele ce rămân 
se întrebuinţează la îngrăşarea pământului în care se cul- 
tivă bumbacul. Un hectar semănat cu bumbac poate să pro- 
ducă 300—1000 kgr. bumbac curat. 


In grădina de pomi. 


Se începe cn sădirea pomilor roditori. Mai 'nainte de să- 
dire cu o săptămână se aşează tutori în linie dreaptă şi 
după areea se umplu gropile cu pământ până aproape de 
suprafaţă, având grije ca pământul cel bun să se pună în 
fundul gropii, iar cel mai rău, care se amestecă cu bălegar, 
să se pună la suprafața gropii. După ce a trecut acest timp 
se scot pomii din şcoală sau dacă n'avem şcoală cu pomi 
îi cumpărăm; pomii se scot cu multă îngrijire ca să nu se 
tae rădăcinile cele mici (subţiri). Pe acestea se găsesc niște 
firişoare numite peri sugători. 

Eie sug din pământ toată hrana de care pomişorii au 
trebuinţă ca să crească. După ce se scopt pomişorii din 
şcoala de pomi, li se tae rădăcinile cele groase, ca din ră- 
dăcinile ce rămân să poată da altele mai multe şi mai subţiri 

Se mai tae şi rădăcinile cele mici dacă sunt zdrobite de 
sapă sau de casma. 

Se tae puţin şi din crăngile ce formează coroana pomi- 
şorilor. Când pomişorii sunt de mai multe neamuri li se leagă 
o tăbliță ca să se ştie de ce neam sunt. Dacă locul în care 
se sădese pomii este departe, pomişorii scoşi din şcoală sə 
leagă câte 9—10 la un loc şi rădăcinile li se învălesc în pae 
care se udă ca să nu se usuce de razele soarelui şi de vânt. 
Când pomii nu se pot sădi toţi, atunci cei rămaşi se pun 
într'o groapă, şi li se acoperă rădăcinile cu pământ. 

Când se sădeşte pomul se pune lângă arac, i se întinde 
bine rădăcinile şi se acoperă cu pământ cât se poate de 
mărunt, fiindcă în acest caz prinderea se face mai uşor. 
Dacă avem apă în apropiere, e bine ca după sădit să udăm 
pomii. După 4—5 zile dela sădire pomii se leagă cu tei sau 
răchită, dacă pomişorul are o tulpină mare, se fac trei le- 
gături: una mai jos, a doua la mijloc şi a treia aproape de 
coroană. Legătura se face în formă de 8 (œ) culcat întra 
pom şi tutore. Când se face legătura se pune un mușuroiu 
de pae sau de iarbă. 


Grădina cu legume. 


Se recoltează varza. Când voim ca varza 's'0o răstrăm 
crudă peste iarnă se smulge din pământ; la câz contratiu 
se tae căpăţânele de lângă tulpină. 

Varza în stare verde se păstrează în şanţuri adânci largi 
de 50 cm. iar lungimea depinde de cătăţimea de varză. In- 
nainte de a pune varza în. şanţ pe fund ca şi pe inarginea 
şanţului se pune un strat de pae şi după aceea se pune 
varza cu căpăţâna în şanţ şi cu rădăcina afară, după aceea 
se acoperă cu pământ. Dacă voim s'o acrim o aşezăm într'o 
putină bine spălată pe care o punem într'un colţ al pivniţii. 
După ce se curăţă de foile murdare se scobeşte bine co- 
ceanul; această lucrare isprăvită se pune pe fundul pu- 
tinei mărar, cimbru şi o rădăcină de hrean tăiate în mai 
multe bucăţi, după aceea se ia căpăţână cu căpăţână, sco- 
titura se umple cu sare, cele mai mari se aşează bine în 
putină una lângă alta. Pa la mijlocul putinii se mai poate 
pune mărar, cimbru şi vre-o câteva bucăţi de hrean. Când 
putina s'a umplut până mai sus de suprafaţă cu varză se 
pun nişte stinghii de brad sau de alt lemn, în lungime sau 
de-acurmezişul şi de-asupra acestor stinghii o piatră mare 
ca varza să stea apăsată. Varza astfel aşezată se lasă să 
stea trei zile şi după aceea se umple cu apă de fântână şi 
după 7 zile incepe pritocitul care se face de 2 ori pe săp- 
tămână, până ce zeama de varză este bună de băut. Atunci 
nu se mai pritoceşte decât numai atunci când începe să se 
întindă ca untdelemnul. 


Hrana vitelor. 


Vitele de muncă trebue bine hrănite cu fân iar grajdu- 
rile şi coşavele în cari au să erneze vitele trebue curăţite, 
lipite şi văruite ca în timpul iernii să aibă o căldură de 
15—18 grade centigrade, ca hrana cu care se hrănesc vitele în 
timpul iernei să li să ţină şi mai bine. 


Ingrijirea oilor. 


Berbecii se lasă între oi pe la 14 Octomvrie ca oile să 
fete primăvara când căldura se măreşte şi când iarba în- 
cepe să crească. Căldura oilor ţine una sau două zile, apei 
trece şi revine după 15—20 zile. In apropierea oraşelor mari 
ca Bucureştii, unde se face o mare speculaţiune cu carnea 
şi peile meilor se lasă berbecii pe la 15 August ca să fete oile 
pe la Ianuarie. Oile pot aveă miei dela î!/, ani şi până la 
10 ani. Oile cele mai bune de îngrăşat sunt acelea cari au 
corpul plin, oasele mici şi pulpele dela picioarele dinapoi 
bine făcute. Coada la rădăcină să fie lată, cu pielea moale, 
elastică, să se îndoiască uşor şi să nu fie lipite de os. 


Apicultura. 


De obiceiu, pe la sfârșitul acestei luni stupii se pun la 
iernat, după ce li s'a făcut o cercetare, spre a se puteă ști 

întrucât stupii au hrană îndestulă peste iarnă. Pentru ier- 
nat podul casei este cel mai bun, numai să nu fie șoareci. 
Bordeele făcute în pământ dacă nu sunt zidite sunt vătă- 
mătoare, din cauza aerului prea umed, care contribue la 
îmbolnăvirea albinelor de o boală molipsitoare numită di- 
arie sau urdinare cu sânge. Urdinișul coșniţei când stupii 
se pun la iernat se astupă cu o tinichea găurită pe unde 
se poate face primenirea aerului în stupi. Stupii odată puşi 
la iernat se lasă liniştiţi până la primăvară. 

Când stupii se iernează afară în stupina deschisă ca să 
fie apăraţi în contra frigului prea mare din timpul iernei, 
se acoperă cu rogojini şi cu pae anume împletite, deşi în 
astfel de acoperiş se pot adăposti foarte bine şoareci de 
câmp. 

De aceea apicultorul în timpul iernei din când în când 
trebue să viziteze toţi stupii spre a se încredinţă, că în paele 
sau rogojinele ce acoperă stupii nu s'a încuibat niciun şoa- 
rece, cari ar puteă să prăpădească cu totul stupii. 


V. S. Moga. 


5A 


INFORMAȚIUNI 


— Starea sănătāței M. S. Regelui merge din ce în ce mai bine. Su- 
veranul a făcut o lungă preumblare prin pădure, la Sinaia, fiind înto- 
vărăşit şi de A. S. Principele Nicolae. 

— La 29 Septemvrie A. S. R. Principesa Elisabeta a împlinit 14 ani. 

Guvernul a prezintat felicitări AA. LL. RR. Principelui Ferdinand şi 
Principesei Maria. 

De asemenea familia Princiară a primit numeroase felicitări dela di- 
ferite persoane distinse din ţară şi străinătate. 

— A. S. R. Principele Carol a împlinit Vineri, 3 Octomvrie, 15 ani. 

— Ministerul de interne a reinoil ordinele către poliţiile punctelor 
Ungheni, Gura Prutului, Sulina şi Constanţa, relativ la trecerea călă- 
torilor din Rusia în Bulgaria. 

a Asti călători nu vor puteă intră în Bulgaria decât prin Varna și 
Silistra. 

— Ministerul de interne a fost informat că guvernul bulgar a orân- 
duit o carantină la Rusciuc, pentru persoanele cari vin din Rusia. 

— Cassa centrală a băncilor populare a făcut cunoscut celor din ìn- 
treaga ţară că băncile populare și cooperativele săteşti nu au nevoie 
să-şi mai înregistreze firma, precum o fac celelalte cooperative orăşe- 
neşti, de oarece formalităţile de constituire ale cooperativelor ţin loc de 
înregistrarea firmei înaintea justiţiei. 

— Băncilor poulare li s'a pus în vedere de Cassa centrală că pot primi 
pământuri alienabile ca ipotecă dar nu sunt stătuite să acorde împru- 
muturi pe ipotecă și pe sume mari, de oarece ar fi să imobilizeze ca- 
pitalul lor pentru mai multă vreme cu cari ar puteă ajută pe mai mulţi 
membri la nevoile ce s'ar ivi. 

— Ministerul instrucţiunii aduce mulţumiri societăţii forestiere «Ar- 
geșul: care a construit cu cheltuiala sa un local de şcoală primară în 
comuna Albeşti din jud. Argeș. 

— Comunele rurale au început să-şi procure planurile de abator-tip 
{clădiri pentru tăierea vitelor), întocmite de direcțiunea generală a ser- 
viciului sanitar. In scurt timp, aproape toate comunele rurale vor fi în- 
Zestrate cu asemenea abatorii. 

— Prin stăruința corpului didactic al şcoalei mixte No. 22 din Capi- 
tală, s'au înfiinţat cursuri pentru adulte în localul fabricei de chibri- 
turi, sub patronajul personalului conducător al acestei fabrici. 

— Ministerul instrucției a înnaintat direstorilor şcoalelor primare ur- 
bane și rurale o circulară prin care le recomandă să cultive plante în 
cutii de lemn, făcute din câtevă scânduri prinse în cue şi umplute cu 
pământ. Mijlocul acesta fiind comod şi necostând nimic este la îndemâna 
ori şi cui, de aceea nu se va putea dispensă nici unul din învățătorii 
cari nu pot dispune de o bucată de pământ cât de mică. 

El este în acelaș timp şi un excelent mijloc educativ şi de aceea se 
recomandă din nou şi şcoalelor urbane. 

— Comitetul central al Ligei Culturale a hotărît să publice în limba 
germană o broşură asupra României și a provinciilor locuite de români. 

Din şease în şease luni va publică în limba germană şi franceză un 
memoriu asupra situaţiunii Românilor de peste hotare. 

— Cu începere dela 15 Septemvrie s'a înfiinţat cl. I comercială ele- 
mentară în oraşele R.-Sărat, Slatina şi Vaslui. 

— Iată situaţia Cassei de economie din toată ţara la 31 August 1908: 

Librete. In circulaţie după ultima situaţie 199.984 liberate în cursul 
lunei August 2.703; total 202.687; anulate în cursul lunei August 2.811; 
rămase în circulaţie la 31 August 199.876. Din acestea 57.705 sunt numai 
la centrala (Cassa de depuneri) şi Capitala Bucureşti. 

Sumele. După ultima situaţie lei 61.717.014 lei depuneri în cursul lu- 
nei August 1.719.188 lei; total 63.436 202 lei; restituiri în cursul lunei Au- 
gust 2.022.097 lei; suma rămasă la 31 August 61.414.105 lei. Din această 
sumă este depusă numai la centrala (Cassa de depuneri) şi Capitala Bu- 
cureşti 22.152.869 lei. 

— Mai multe obştii rurale, cari vor să ia moşii în arendă, au cerut 
Cassei centrale a Băncilor populare că să intervină pe lângă proprietarii 
lor fie ca aceștia să le arendeze moșiile, fie ca să rezilieze contractele 
ce au proprietarii cu arendașii lor cei vechi. 

Casa rurală a reamintit obşiiilor că ea nu are căderea să intervină 
între obștii şi propietari, ci obştiile trebue singure să cadă la învoeală 
cu proprietarii. Numai după aceea să ceară concursul Casei centrale fie 
pentru organizarea lor internă, fie pentru acordare de credit. 

De asemenea, nu-şi are rostul intervenirea pentru rezilierea contrac- 
telor vechilor arendaşi, de oare-ce această reziliere este un drept al pro- 
prietarului şi nu se face chiar de el, decât pentru călearea condiţiunilor 
expres stipulate în contract. 

— Austro-Ungaria a alipit la imperiu cele două ţări Bosnia și Her- 
țegovina, pe care le administră dela 1879, dar peste cari eră stăpână 
Turcia. 

— Turcii au trimis puterilor o notă în cari îşi arată marea lor ne- 
mulţumire pentru alipirea acestor 2 ţări la Austro-Ungaria. Gruvernul 
ture nu recunoaşte aceasta şi îşi menţine toate drepturile de stăpân asu- 
pra lor. 

— Locuitorii insulei Creta s'au alipit la Grecia. Administraţia insulii 
a depus jurământ de credinţă Regelui Greciei. 

— Sârbii sunt foarte supăraţi de alipirea Bosniei şi Herţogovinei la 
Austro-Ungaria. Guvernul sârb a trimis o notă Austriei arătându-şi ne- 
mulţumirea, însă n'a fost primită. Poporul sârb -se găteşte de războiu. 
Adunarea poporului — scupeina — s'a pronujat însă împotriva războiului. 

— Se vestește din Belgrad că s'a format acolo un comitet, care are 
de scop să aţâţe la răscolă populaţia din Bosnia şi Herţegovina. 

— Regele Bulgariei a primit câteva mii de scrisori de felicitare pen- 
tru proclamarea ţării sale ca independentă. Principi, bărbaţi politici, 
oameni sus puși au subscris acele scrisori. 

— Nu e adevărat zvonul câ sultanul turcesc ar voi să lase domnia. 

— La Petersburg sunt acum peste 1200 de bolnavi holerici. 


Licitaţiuni. 


— In ziua de 10 Octomvrie 1908 ora 10 a. m, se va ține la Eforie, 
Bulevardul Elisaveta, licitaţie publică cu oferte închise, pentru închi- 
rierea pe termen de 3 ani, cu începere dela 26 Octomvrie 1908, a pră- 
vāliei No. 2 (compusă din 1 prăvălie, 1 cameră alături şi pivniţă), din 
Capitală, casa Dancovici, Str. Sf. Vineri, colţ cu Calea Mosilor, garan- 
ție provizorie lei 300. 

Supra oferte și oferte condiţionale nu se primesc. 

- In ziua de 24 Octomvrie 1908, orele 10 de dimineaţă, se va ţine 
o a patra licitațiune cu oferte închise la pepiniera viticolă Vişan din 
judeţul Iași, pentru vânzarea unui cal negru dela acea pepinieră. 

Concurenţii trebue să depue o garanţie de 10 la sută din preţul ofe- 
rit, în numerar sau în efecte publice garantate de Stat. 

— In zlua de 25 Octomvrie 1908, orele 10 de dimineaţă, se va ţine o 
a patra licitaţiune cu oferte închise la pepiniera Petreşti, din judeţul 
Putna și la prefectura jud. Putna. pentru vânzarea instrumentelor și 
obiectelor scoase din ur -dela sus citata pepinieră şi anume: 5 cutite de 
altoit, 2 cazmale ordinere, | perie pentru cai, 1 ţesală, 3 cuțite de for- 
fat, 20 burlane de tablă, 5 corturi de tablă, şi un cazan cu cuptorul lui 
de tablă. 

Concurenţii trebue să depună odată cu oferta şi o garanţie de 10%, 
din preţul oferit, în numerar sau în efecte publice garantate de stat. 

Din pomul bun, şi roadă bună se face. 


[Grigore Ureche]. 

jl Stimaţi Cititori, 
Răspeiuliți vevista „Albina“ în cercul cunoștin- 


|| felor D-voastnu. 

„STEHUA:* 


Societatea «Steaua» are descop s luoră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, și pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 


Cotizaţia este de cel puţin doi lei pe an, iar pentru învăţâtori, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se prini în Societate cel puţin alţi doi membri noi. 

Cererile de înscriere, însoțite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, loan Kalinderu, Membru al Academiei Ro- 
mâne. Vice- preşedinie, Sava Semănescu, mare proprietar, fost senator.— 
Administrator şi casier, Spiru C. Haret, Minisiru, profesor univer. 
silar. — Secretar, Const. Banu, profesor secundar, fost inspector şeo- 
lur. — Membrii: Petre Gârhoviceanu, Administrator al Casei Sf- 
Biserici Aulocefale Orlodoze Române, profesor la Seminarul Central 
şi director al Şe. Normale a Societăţii pentru învățătura poporului 
român; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
mânistrator al Casei Şegalelor, profesor secundar; Pompiliu Eliade, pro. 
feso'universitar.— Cenzori. Const. AHmănesteau u, îzainer de mine; Preotul 
econom Coust. lonestu, profesor secundar; Const. Alexandrescu, institutor. 


Membri însorisi și cotizațiuni plătite (urmare). 


C. Armășescu (Bicaz), 2 lei; I. Dobrescu (Bicaz), 1 leu; N. Lovniua, 
(Bicaz), 1 leu; Gh. C. Popovici (Bicaz), 1 leu; N. Popescu (Bicaz). 1 leu; 
Alb. Pelz (Bicaz), 1 leu; B. Harmoicu (Bicaz), 1 leu; Carol Zane (Bicaz), 
1 leu; Gav. Ciubotu (Bicaz), 50 bani; Ilie (Bicaz), 50 bani; Gh. Gavri- 
iaş, 50 bani; Th. Gh. Iutiş (Bicaz), 50 bani; Ion Dandu (Bicaz), 50 bani; 
Ion I, Mariuţă (Bicaz), 50 bani, C. St. Bocanciu (Bicaz), 50 bani; T. P. 
D. Scurtu (Bicaz), 50 bani; Gh. Calu (Bicaz), 50 bani; Gavril Zait (Bi- 
caz), 50 bani; Ana Combary (profesorá externat Tulcea), 3 lei; Maria 
Nicolau (prof. externat Tulcea), 2 lei; Domnica Chirescu (prof. externat 
Tulcea), 2 lei; Maria Masconi (prof. externat Tulcea), 2 lei; Henrieta 
Peilert (prof. externat Tulcea), 2 lei; Ecaterina Luca (prof. externat 
Tulcea), 2 lei; Maria V. Iordănescu (prof. externat Tulcea), 2 lei: Fe- 
vronia Dimitriu (prof. externat Tulcea), 2 lei; Leonise Barnet (prof. 
externat Tulcea),:2 lei; N. V. Patriciu (prof. şe. profes. Tulcea), 2 lei; 
Natalia Şaibulescu. (prof. suplinitoare, Tulcea), .2 lei; Elena Wiqneliu 
(prof. suplinitGăre, Tulcea), 2 lei; Maria M. Gheorghiu (licenţiată în li- 
tere), 2Lei; Anastasia D. Ionescu (direct. externatului, Tulcea), 2 lei. 


Numărul membrilor înscrişi în cursul anului 1908 este de 1330, iar 
veniturile societăţii, tot în acest timp, sunt de 3971. 


(Va urma m nemărul vilter), 

Cel mal buni 
Pomi Roditori 


Salcimi pentru păduri, m] 
Salcimi şi Tufe de Ornament E (W 
din oele maï alese varietăți 3 \ 
Țurnizează în abmiraile- condițiuni | . 
H'epinierele 


Principelui B. Știrbey 


Ezwltea — 


Catuioage ilustrate cu preţuri, 
conţinind : 

Instrnoţiuni de plantare şi de 
ingrijirea pomilor, se trimit gra- 
tis şi franco, de către: 


Directiunga Pepinierelor din gajiga 


şi de 


Biroul de Vinzare al Prod. Șlizbey 


Telefon 11/8. Bucureşti, Vicloriei 121 


"HE BANK OF ROUMANIA, LIMITED „NAŢIONALA“ 


Capital Lire sterline 300.000 deplin | SOCIETATE GENERALĂ DE ASIGURARE, BUGUREȘIi | ji 
vărsat. Sediul Londra. Sucursala Bu- | Capital în acţiuni întreg 'vărsat în! iW 
'ureşti, aur? MI. i 
| Comitetul central: la Londra {Fonduri de reservă 
uachlan Machintosh Rale, ” compuse din prime 

Pie m și daune. . .. 
» Idem format din capi- f 
TEM A » tal şi alte rezerve » 1.075.842 8 KWI 
n, Total în aur Lei 7.052.531.864 | 
Viena | Daune plătite. . . . Lei 83.000.001 |. 
PEAP Ti Vice-preşedinte A, Băicoianu. 
i a - G, N a Z Dir. general E, Grünwald. 
4 . 9lz NAȚIONALA“ asigură contra in 4 
Directori : j E, E. Good cediului, a cp iată contra riscu | 
A  Cenaori: Ioan Laliadetia, gamin lui pierderii valorilor. Asigurärile 
ioan Ghika şi fa e pentru viaţă sunt primite în toat: ff 
combinaţiunile obişnuite ca: ceas di pW 
: TI aa moarte, supravieţuire,zestregşirentă».| W 
Sia cela Sediul pă a în palatul Soc. din str F Vg 
Londra 7 Creat Winchesterstreet.| Doamnei No 12, Bucureşti. Repres- 
if Sucursala: București, Piața sf. Gheor- generală î în Buc. str. Smârdan No. 4f 
ghe. | Agenţii î în toateoraşele din țară. i 

